पलमायरा. सीरिया की सेना ने ऐसिहासिक शहर पलमायरा को दोबारा अपने कब्जे में ले लिया है। न्यूज एजेंसी एफे के मुताबिक, पलमायरा में कई महीनों से सीरियाई सेना और आईएस के बीच भारी संघर्ष जारी था। अब सेना ने इस इलाके को अपने काबू में ले लिया है।
- पलमायरा पर आईएस के कब्जे के तीन महीने बाद गुरुवार को ईरान और रूस की सेनाओं की टुकिड़यां पलमायरा पहुंचीं।
- सीरिया की सरकारी न्यूज एजेंसी सना के मुताबिक, "हमारे सुरक्षाबलों ने पलमायरा और आसपास के इलाके को नियंत्रण में ले लिया है।"
- सेना के मुताबिक, आईएस आतंकवादियों को यहां से खदेड़ना आतंकवादी संगठन के लिए एक जबरदस्त झटका है।
- युद्ध पर निगरानी रखने वाले ग्रुप के मुताबिक, इससे पहले आईएस के ज्यादातर लड़ाके पलमायरा से भाग खड़े हुए थे।
- ब्रिटेन की मानवाधिकार संस्था सीरिया ऑब्जर्वेटरी फॉर ह्यूमन राइट्स के मुताबिक, आईएस ने पलमायरा पर दोबारा कब्जा करने के लिए शहर के कई हिस्सों में बारूदी सुरंग लगा रखी थी।
- सना के मुताबिक, सेना की इंजीनियरिंग इकाइयों ने कई विस्फोटकों को ध्वस्त कर दिया था।
hin_Deva hin_Deva hin_Deva hin_Deva hin_Deva hin_Deva hin_Deva